recursal/SuperWikiNEXT-32B huggingface dataset:
**Maneesh Sharma** adalah pengarah filem, penulis skrip dan penerbit filem India. Beliau membuat penampilan sulungnya dengan *Band Baaja Baaraat* (2010) yang memenanginya Anugerah Filmfare untuk Penampilan Sulung Pengarah Terbaik. Beliau mendapat lebih banyak kejayaan dengan drama komedi 2013 *Shuddh Desi Romance* dan thriler 2016 *Fan*. Beliau juga menghasilkan drama 2015 *Dum Laga Ke Haisha* yang memenangi Anugerah Filem Kebangsaan untuk Filem Cereka Terbaik di Hindi.

Kehidupan awal dan pendidikan
-----------------------------

Dilahirkan dan dibesarkan di Delhi, di mana beliau tinggal di pelbagai bahagian bandar, termasuk Pitam Pura, Maneesh menamatkan pengajiannya di Sekolah Awam Delhi, RK Puram. Kemudian beliau mendapat ijazah dalam kesusasteraan Inggeris dari Kolej Hans Raj, Universiti Delhi. Di kolej, beliau terlibat dalam masyarakat teater dan merakamkan filem pertamanya pada 2010 di sana. Selepas tamat pengajiannya, beliau berpindah ke California untuk belajar pembuatan filem di CalArts. Sebelum berpindah ke Mumbai, beliau turut terlibat dalam teater di Delhi dan menjadi penari dalam rombongan muzik tempatan.

Filemografi
-----------

| Tahun | Tajuk |
| --- | --- |
|
| 2006 | *Fanaa* |
| 2007 | *Aaja Nachle* |
| 2008 | *Drona* |
| 2010 | *Band Baaja Baaraat* |
| 2011 | *Ladies vs Ricky Bahl* |
| 2013 | *Shuddh Desi Romance* |
| 2015 | *Dum Laga Ke Haisha* |
| 2016 | *Fan* |
| 2017 | *Meri Pyaari Bindu* |
|
| 2018 | *Hichki* |
| 2018 | *Sui Dhaaga* |
|

Rujukan
-------

1. ↑  "I can make 15 films on Delhi: Maneesh". *The Times of India*. 19 December 2010. Diarkibkan daripada yang asal pada 2012-11-04. Dicapai pada 7 February 2011.
2. ↑  The campus crew in Bollywood Diarkibkan 2012-09-13 di Wayback Machine *The Times of India*, 10 December 2010
3. ↑  Maneesh Sharma : The wedding planner *Filmfare*, 16 February 2011.

Pautan luar
-----------

* Maneesh Sharma di Pangkalan Data Filem Internet (IMDb)
* Maneesh Sharma di *Bollywood Hungama*
Semangkuk mi tarik atau *lamian* cara Lanzhou.
**Lamian** (Cina Tradisional: 拉麵code: zh is deprecated , Cina Ringkas: 拉面code: zh is deprecated , pinyin: *lāmiàn*) atau **mi tarik** (terjemahan ungkapan Cina) ialah sejenis mi lembut diperbuat dari gandum; ia dibuat dengan menarik dan meregang serta melipat doh tepung hingga dapat dileraikan menjadi utasan-utasan panjang. Mi ini pertama kali dicatatkan pembuatannya dalam *Songshi Yangsheng Bu* (Cina ringkas: 宋氏养生部code: zh is deprecated ; Cina tradisional: 宋氏養生部code: zh is deprecated ) dikarang Song Xu bertarikh 1504.

Mi ini sering dimasak dalam dua cara, sama ada dalam sup sebagai *tāngmiàn* (Bahasa Cina: 湯麵code: zh is deprecated , "mi sup") atau digoreng berkuah sebagai '*chǎomiàn* (Bahasa Cina: 炒麵code: zh is deprecated , "mi goreng"); mi tarik yang digunakan dalam cara goreng ini agak besar atau "kasar" berbanding mi dalam cara sup. Mi ini merupakan antara masakan keistimewaan masyarakat Hui yang hidup di barat laut tanah besar China (terutamanya kota Lanzhou) di mana masakan ini mengutamakan bahan-bahan halal selari dengan anutan Islam mereka.

Pembuatan
---------

Doh atau adunan tepung diuli dan diregang lipat untuk menyelarikan gluten sebelum dibahagikan kepada bahagian yang cukup besar. Segumpal dari bahagian ini ditarik jarak sedepa membentuk suatu gelung sebelum ditarik dari satu hujung dipegang pada gelung tersebut dengan hujung doh; proses ini dilakukan secara berulang kali sehingga mencapai ketebalan diingini sambil terurai kepada utasan lebih banyak dan panjang.

Pembuat mi tarik di Lanzhou melakukan peregangan doh secara pantas dan berterusan tanpa henti manakala pembuat di Beijing lebih memintal doh dengan memusingkan doh yang dipegang sebelum dilonggarkan; malah tepung adakala ditambah sedikit untuk mengelakkan terlekitnya tali-tali doh.

* Pelipatan doh lamian dilakukan tukang mi di DalianPelipatan doh lamian dilakukan tukang mi di Dalian
* Penarikan tali-tali lamian yang memanjangPenarikan tali-tali lamian yang memanjang

Lihat juga
----------

* Ramen

Rujukan
-------

1. 1 2  Serventi, Silvano; Sabban, Francoise (2000). *Pasta: The story of a universal food*. Diterjemahkan oleh Shugaar, Antony. New York: Columbia University Press. m/s. 334, 337. ISBN 978-0-231-12442-3.
2. 1 2  Zubir Mohd Yunus (7 November 2015). "Penangan ramen daging goreng Restoran Mee Tarik Warisan". *Berita Harian*.
3. ↑  Gladney, Dru C. (1996). *Muslim Chinese: Ethnic Nationalism in the People's Republic* (ed. 2). m/s. 171–173. ISBN 0-674-59497-5.
**Nama botani** ialah nama formal yang mematuhi aturan *Kod Antarabangsa Tatanama Botani* (ICBN). Walaupun nama botani juga digelarkan sebagai "nama saintifik", istilah "nama saintifik" mempunyai maksud yang lebih meluas dan merangkumi nama zoologi, nama bakteriologi, dan nama virus.

Nama botani adalah tetap, tetapi kumpulan taksonominya tidak. Dengan kata yang lain, sesuatu nama botani boleh merujuk kepada beberapa kumpulan yang mempunyai saiz, pembatasan, dan peletakan taksonomi yang berbeza-beza. Ini bergantung kepada sudut pandangan taksonomi atau sistem taksonominya. Kebanyakan pengarang menganggap famili *Pentaphylacaceae* sebagai terdiri daripada satu spesies sahaja, tetapi sebuah terbitan baru-baru ini memasukkan 342 spesies. Nama botani pada dirinya ditetapkan oleh jenis, sedangkan sifat takson yang diliputi ditentukan oleh ahli taksonomi. 

Bergantung kepada aras, nama-nama botani boleh mempunyai satu bahagian (genus dan aras yang lebih tinggi), dua bahagian (spesies dan aras yang lebih tinggi, tetapi lebih rendah daripada aras genus), atau tiga bahagian (aras-aras di bawah aras spesies): 

dalam satu bahagian
*Plantae* (tumbuhan-tumbuhan)
*Hepaticae* (lumut hati)
*Magnoliopsida* (kelas, termasuk famili *Magnoliaceae*)
*Liliidae* (subkelas, termasuk famili *Liliaceae*)
*Coniferae* (pokok konifer)
*Fagaceae* (famili pokok oak)
*Leguminosae* (famili kacang pea atau kekacang)
*Betula* (genus pokok bic)
dalam dua bahagian
*Acacia* subg. *Phyllodineae* (pial)
*Gossypium barbadense* (kapas Mesir)
dalam tiga bahagian
*Theobroma cacao* subsp. *koko* (coklat kriolo)
Satu nama dalam tiga bahagian, iaitu nama untuk takson infraspesies (di bawah aras spesies) memerlukan "istilah penghubung" untuk menunjukkan arasnya. Dalam contoh *Theobroam* di atas, istilan penghubungnya ialah "subsp." (untuk subspesies). Dalam bidang botani, terdapat banyak aras di bawah aras spesies (dalam bidang zoologi, terdapat hanya satu aras, iaitu subspesies dan oleh itu, "istilah penghubung" tidak diperlukan). Nama untuk "subdivisi genus" juga memerlukan istilah penghubung (dalam contoh *Acacia* di atas, istilah penghubungnya ialah "subg.", subgenus). Istilah penghubung tidak merupakan sebahagian nama botani.

Sesuatu nama takson boleh mengambil bentuk melebihi tiga bahagian: "*Saxifraga aizoon* var. *aizoon* subvar. *brevifolia* f. *multicaulis* subf. *surculosa* Engl. & Irmsch." tetapi ini merupakan pengelasan, bukan nama botaninya yang formal. Nama botaninya ialah *Saxifraga aizoon* subf. *surculosa* Engl. & Irmsch. (*ICBN*, Perkara 24, Ex 1)

Nama-nama botani bercetak sering ditulis dengan huruf condong. Gaya yang diberikan oleh *ICBN* ialah untuk menggunakan huruf condong untuk semua nama botani. Bagaimanapun, secara amalan, banyak gaya dalaman yang berbeza-beza telah digunakan untuk mengatur huruf nama botani, dan banyak terbitan tidak menggunakan huruf condong untuk nama-nama aras yang lebih tinggi daripada genus.
Datuk **Kalakau Untol** ialah seorang ahli politik Malaysia dari Sabah. Beliau merupakan bekas Ahli Dewan Negara Malaysia yang dipilih oleh Dewan Undangan Negeri Sabah pada 2003–2006. Beliau juga pernah menjadi Timbalan Menteri Buruh Malaysia semasa menjadi Ahli Parlimen Tuaran pada 1986–1990.

Politik
-------

Kalakau mula bergiat dalam politik pada tahun 1970-an menubuhkan Parti Tindakan Sabah Bersatu (USAP). USAP kemudiannya dibubarkan apabila menyertai Parti Keadilan Masyarakat Malaysia (PEKEMAS). Pada 1977, Kalakau menubuhkan Parti Perhimpunan Sabah Bersatu (PUSAKA) tetapi membubarkannya apabila menyertai Parti Bersatu Rakyat Jelata Sabah (BERJAYA) pada 1978. 

Kalakau kemudiannya menyertai Parti Bersatu Sabah (PBS) dan telah mewakili PBS sebagai Ahli Parlimen Tuaran. Kalakau menubuhkan Angkatan Keadilan Rakyat (AKAR) pada 1989 dan bertanding di DUN Sulaman dalam pilihan raya negeri Sabah 1990. Walau bagaimanapun, beliau tewas dalam pilihan raya tersebut. Pada 1992, beliau telah digantung keahlian daripada AKAR. Pada 1999, beliau terlibat dalam menghidupkan semula Pertubuhan Bersatu Pasok-Momogun Kadazan (UPKO) dengan nama baharu, Pertubuhan Pasokmomogun Kadazandusun Murut Bersatu. Pada 16 Februari 2010, beliau telah mengisytiharkan keluar dari UPKO dan menyertai Parti Keadilan Rakyat (PKR), tetapi difahamkan beliau sudah keluar parti tersebut sejak tahun 2021.

Kini, beliau telah menyertai Parti Bersatu Rakyat Sabah sejak awal tahun 2022.

Rujukan
-------

1. ↑  "Bekas Timbalan Menteri Buruh keluar BN sokong Pakatan". Diarkibkan daripada yang asal pada 2010-02-19. Dicapai pada 2010-02-18.
2. ↑  Kerajaan BN Sabah pasti tumbang PRU 13 – Kalakau Untol
3. ↑  "KALAKAU UNTOL: Perhitungan politik Sabah menjelang PRU-13". Diarkibkan daripada yang asal pada 2010-02-20. Dicapai pada 2010-02-18.
4. ↑  "KALAKAU PENGKHIANAT UNGGUL KDM?". *Sabahkinimirror*. 7 September 2011. Dicapai pada 18 November 2021.
**Nama kuil** ialah gelaran selepas kematian yang diberikan kepada raja-raja Asia Timur. Amalan menghormati raja dengan nama kuil dimulai pada masa dinasti Shang di China dan sejak itu digunapakai oleh dinasti lain di Sinosfera, kecuali Jepun. Nama kuil tidak boleh dikelirukan dengan nama era dan nama selepas kematian.

Di antara sejarawan moden, merujuk raja Cina dari dinasti Tang hingga dinasti Yuan, pemerintah Korea Goryeo (hingga 1274 AD ) dan dinasti Joseon, dan raja Vietnam dari dinasti Lý hingga Lê Akhir (tidak termasuk dinasti Hồ dan Trần Akhir ) melalui nama kuil mereka adalah amalan biasa.

Etimologi
---------

"Kuil" dalam "nama kuil" (廟號) merujuk kepada kuil agung (太廟) yang dibina oleh setiap dinasti untuk tujuan pemujaan nenek moyang. Nama kuil setiap raja tercatat pada papan bertulis leluhur masing-masing yang diletakkan di dalam kuil agung.

Lihat juga
----------

* Senarai raja Cina
* Senarai raja Korea
* Senarai raja Vietnam
* Nama pemerintahan
* Nama era cina
* Senarai nama era China
* Nama era Jepun
* Nama era Korea
* Nama era Vietnam
* Nama anumerta

Rujukan
-------
**Kim Rossi Stuart** (lahir Oktober 31, 1969) adalah seorang pelakon Itali.

Career
------

Kim Rossi Stuart dilahirkan di Rom. Bapanya, Giacomo, juga seorang pelakon. Ibunya adalah seorang bekas top model.

DIa bermula berlakon pada usia 5. Dia belajar teater dan pada 1986 bermula berlakon seringkali, terutamanya di pengeluaran TV seperti *Fantaghirò* dan untuk pawagam dengan sebuah watak kecil dalam *The Name of the Rose*. Dia mencapai kemasyhuran dengan *Il Ragazzo dal Kimono d'oro* dan dalam filem *Poliziotti* ("Policemen"). Selepas filem komersial ini, dia mula berlakon hanya dalam filem kualiti, seperti *Senza pelle*, di mana wataknya, seorang lelaki dengan masalah psikologi, dan dinilai oleh pengkritik. Kemudian dia berlakon dengan pengarah Antonioni dalam *Al di là delle nuvole*, dan sebuah fiksyen TV pengeluaran antarabangsa *Il rosso e nero*.

Rossi Stuart kembali ke lakonan di tater dengan *Re Lear* dan dengan pelakon-pelakon Itali, seperti Turi Ferro dalam karya *Il visitatore*. Pada 2004, dia berlakon dalam *Le chiavi di casa* ("The Keys to the House"), seperti seorang bapa yang cuba untuk menggabungkan suatu perhubungan dengan anak lelaki remajanya yang cacat ketika menemuinya untuk pertama kali. Kemudian dia bermain watak Mimmo dalam filem-TV *Il tunnel della libertà* (2004) dan dia telah ada salah satu watak utama (Freddo) dalam *Romanzo criminale* Michele Placido (2005, berasas buku, tajuk bahasa Inggeris *Crime Novel*). 

Wayang terkini Rossi Stuart adalah *Anche libero va bene*, juga seorang pengarah.

### Trivia

* Dia menutur bahasa Inggeris, bahasa Perancis, dan bahasa Itali.
* Mempunyai tiga orang adik-beradik perempuan: Ombretta, Valentina dan Loretta.
* Meninggalkan ibu bapanya sewaktu usia 14 tahun dan juga meninggalkan sekolah untuk memulakan pekerjaannya sebagai seorang pelakon.
* Dia seorang perenang yang bagus.
* Rossi Stuart telah bernikah dengan pelakon Veronica Logan
* Hampir meninggal dunia dalam suatu kemalangan motorsikal tiga tahun lepas.
* Penulis kegemaran adalah Dostoevsky dan Chekov.
* Penggubah muzik kegemaran adalah Bach dan Beethoven.
* Dia bermain trumpet.
* Ternyata masih bujang.

Pautan luar
-----------

* Galeri Foro untuk Kim Rossi Stuart[*pautan mati kekal*]
* (Jerman) Sebuah laman peminat Jerman Kim Rossi Stuart




Templat:Italy-actor-stub
***Mario Party 10*** (Jepun: マリオパーティ10, Hepburn: *Mario Pāti Ten*) adalah sebuah permainan video yang akan datang untuk Wii U. Ia adalah kemasukan utama kesepuluh, dan kemasukan keempat belas keseluruhan siri *Mario Party*. Permainan ini pertama diumumkan di E3 2014.

Permainan
---------

*Mario Party 10* meneruskan tradisi siri *Mario Party*, di mana empat pemain, dikawal oleh sama ada manusia ataupun komputer, bertanding sesama mereka pada sebuah papan permainan dengan menyertai dalam berbagai-bagai permainan kecil (*minigames*). Sekurang-kurangnya satu papan akan membalikkan kepada gaya permainan *Mario Party 9*, di mana semua empat pemain berduduk bersama dalam satu kenderaan, bergerak sekitar papan dan mengumpul *Mini-Stars*. Bersama dengan mod-mod bersaing yang biasa, *Mario Party 10* memperkenalkan sebuah mod baru dipanggil *Bowser Party*, di mana seorang pemain kelima mengawalkan Bowser dengan menggunakan GamePad. Dalam mod ini, empat pemain-pemain utama ditugaskan untuk mencapai hujung papan tersebut tanpa menghilangkan semua hati-hati mereka sambil mengelakkan dari ditangkap oleh Bowser. Jika Bowser dapat mencapai pemain-pemain lain, sebuah pemainan kecil akan bermula di mana Bowser menggunakan ciri-ciri GamePad untuk mengaktifkan berbagai-bagai peralatan, seperti memiring batang api yang dikawal, sirip pinbal, dan sebuah roda yang berputar, manakala pemain-pemain lain mencuba untuk dicederai sedikit mungkin. Empat pemain-pemain utama tersebut menang jika sekurang-kurangnya satu dari mereka berjaya untuk mencapai hujung papan dengan beberapa hati yang baki; tetapi jika semua pemain itu gagal, Bowser menang.

Rujukan
-------

1. ↑  "Mario Party 10 for Wii U - Nintendo @ E3". Nintendo. Diarkibkan daripada yang asal pada 2014-06-11. Dicapai pada 11 Jun 2014.
**Pokok Langsat** merupakan sejenis tumbuhan yang berasal daripada hutan Semanjung Malaysia, dan kini ditumbuh secara meluas di kawasan-kawasan tropika disebabkan buahnya yang manis. Pokok ini kini juga didapati di negara-negara ASEAN yang lain. Nama botaninya *Lansium domesticum Jack*.  atau juga *Lansium domesticum var pubescens*.

Warna kulitnya adalah antara kuning dan coklat, dan seringnya bertompok-tompok, dengan tekstur yang licin atau lekit-lekit. Apabila kulitnya dikopek, isinya yang terdiri daripada ulas yang berasingan terdedah. Isinya yang lut cahaya adalah manis, tetapi biji-bijinya adalah pahit dan tidak dimakan.

Nama sub spesies lain adalah dokong, duku, lansa, langseh, langsep, lanzon, lanzone, lansone, atau kokosan.

Penyakit
--------

Kerumping pada tanaman langsat adalah merupakan masalah utama kerana ia boleh membantutkan pertumbuhan dan pembesaran ranting, mengakibatkan keguguran daun dan kematian ranting & pucuk.Serangan selalunya bermula dari paras pangkal pokok. Serangan yang teruk pada dahan dan batang akan menjejaskan pengeluaran bunga dan buah.

Biasenya penyakit ini dikaitkan dengan dua jenis ulat pengorek kulit iaitu *Doloessa viridis* & *Anarisia sp*.

Lihat juga
----------

* Senarai pokok

Rujukan
-------

 1. ↑  The Cyber Plant Conservation Project: Promoting Plant Biodiversity ... By Bioversity
2. ↑  The Oxford Companion to Food, By Alan Davidson
**Mỹ Sơn** (sebutan Vietnam: [mǐˀ səːn]) adalah sekumpulan kuil Hindu ditinggalkan dan separa hancur yang dibina antara dan abad ke-4 dan ke-14 M oleh raja-raja Champa (Chiêm Thành dalam bahasa Vietnam). Kuil ini didedikasikan untuk penyembahan dewa Siva yang dikenali dengan pelbagai nama tempatan, yang paling penting ialah "Bhadresvara".

My Son terletak berdekatan desa Duy Phu, di daerah pentadbiran Duy Xuyên di wilayah Quang Nam di Vietnam Tengah, 69 km barat daya Da Nang, dan sekitar 10 km dari bandar bersejarah Tra kieu. Candi berada di sebuah lembah sekitar dua kilometer lebar yang dikelilingi oleh rentang dua gunung. 

Dari 4 hingga abad ke-14 Masihi, di lembah My Son adalah sebuah halaman upacara keagamaan bagi raja-raja dari dinasti yang memerintah di Champa, serta sebagai tempat pemakaman untuk royalti Cham dan pahlawan nasional. Ini sangat erat berkaitan dengan bandar-bandar Cham berhampiran Indrapura (Dong Duong) dan Simhapura (Tra kieu). Pada suatu masa, laman web ini merangkumi dari 70 kuil serta bantalan pelbagai prasasti prasasti sejarah yang penting dalam Bahasa Sanskrit dan Cham. [1] 

Kompleks candi My Son dianggap salah satu kompleks candi Hindu yang terkemuka di Asia Tenggara dan merupakan laman web warisan utama sejenis ini di Vietnam. Hal ini sering dibandingkan dengan kompleks candi lain bersejarah di Asia Tenggara, seperti Borobudur Jawa di Indonesia, Angkor Wat di Kemboja, Bagan di Myanmar dan Ayutthaya di Thailand. Pada tahun 1999, My Son telah diakui oleh UNESCO sebagai tapak Warisan Dunia. Pada pertemuan 23 tersebut, UNESCO My Son diberikan pengiktirafan ini sesuai dengan yang kriteria C (II), sebagai contoh evolusi dan perubahan budaya, dan sesuai dengan kriteria yang C (III), sebagai bukti adanya peradaban Asia yang sudah punah.



1. ↑  *Tapak Warisan Dunia UNESCO*, 949, Wikidata Q9259
**My Name is Love** ialah filem romantis komedi Thailand tahun 2012 arahan Wasin Pokpon.

Plot
----

Filem ini mengisahkan tentang seorang lelaki bernama Que. Ketika sekolah dulu Que merupakan seorang lelaki yang hensem dan popular sehingga dia banyak disukai oleh para wanita dan itu membuat Que merasa sombong dan tinggi hati. Ketika seorang wanita bernama Kerr yang merupakan jiran dia bertubuh gemuk dan berkaca mata tebal menyatakan cinta pada Que. Que pun menolak Kerr mentah-mentah dan selepas itu mengejek Kerr. Kerana merasa dihina, Kerr pun bersumpah pada dirinya sendiri bahawa dia akan membuat Que jatuh cinta dan dia tidak akan menerima Que meskipun nanti dia akan memohon pada Kerr.

Ketika mereka sudah besar, Kerr menjadi seorang wanita yang cantik sehingga membuat Que merasa menyesal selepas apa yang dulu pernah dia buat Kerr. Que pun ingin meminta maaf pada Kerr dan menyatakan cintanya pada gadis itu setelah dulu dia pernah menolak Kerr bahkan mengejek Kerr hingga membuatnya sakit hati.

Namun kerana tidak sengaja, Que pun mendaftar menjadi seorang dewa cinta sehingga harus menyelesaikan tugas-tugasnya sebelum menyelesaikan urusannya sendiri. Bahkan selama Que menjadi dewa cinta Que tidak boleh menyatakan cinta pada seseorang yang dicintainya. Kerr yang tidak memahami perasaan Que yang sebenarnya pun akhirnya lebih memilih untuk menjauh.

Pelakon
-------

* Arak Amornsupasiri sebagai Que
* Bo Thunyasupan sebagai Kerr
* Jas Chuanchuen sebagai Odd
* Kom Chauncheun sebagai Uncle Tom
* Pangpicth Preechabarisuthkul sebagai Big
* Jiraprapaha Marayart sebagai Mew

Pautan luar
-----------
Asal Usul Kg. Narinang

Kampung Narinang terletak di daerah Kota Belud,Sabah yang mana jauhnya lebih kurang 20 kilometer dari pekan Kota Belud. Bilangan penduduk kampung ini hampir mencecah seramai lebih kurang 800 orang. Hampir 98 peratus penduduk kampung adalah berbangsa Dusun dan sebahagian adalah berbangsa seperti Cina dan sebagainya. Mereka yang bukan berbangsa Dusun ini menetap di kampung ini disebabkan telah berkahwin dengan penduduk di kampung ini sendiri.

Asal usul nama Kampung Narinang dikatakan telah diambil sempena nama 'Oringang' dalam bahasa Dusun yang bermaksud laju. Dikatakan oleh penduduk yang telah lama menetap di kampung ini, pada suatu ketika dahulu, orang-orang di kawasan kampung ini memiliki badan yang tegap dan tinggi. Selain daripada itu, mereka juga memiliki kepantasan berlari yang hebat dan diketahui oleh seluruh masyarakat yang ada di sekitar. 

Pada ketika itu, sering kali orang-orang yang berada di daerah Kota Belud dan juga di luar daerah sering bertelingkah dan berperang kerana atas dasar kepuakan dan ketidakpuasan hati. Apabila berlaku perang, penduduk Kampung Narinang sukar dikalahkan kerana memiliki kepantasan yang jauh berbanding dengan penduduk dari kampung lain. Jika mereka merasakan tidak dapat mengalahkan pihak musuh, mereka akan melarikan diri dengan sangat laju dan tidak dapat dikejar musuh.

Maka beberapa tahun selepas itu, setelah peperangan sudah tidak berlaku lagi dan penstrukturan kampung telah dibuat oleh pihak British yang datang menjajah di negeri ini dahulu. Penduduk-penduduk di kampung inipun menamakan kampung ini sebagai Kampung Narinang sempena nama dusun 'oringang'.
The **Muzium Chimney** ialah sebuah muzium in Kubong, Labuan, Malaysia. Muzium ini memperincikan sejarah Kubong ketika perlombongan arang batu berada di kemuncaknya di bawah pentadbiran Syarikat Berpiagam Borneo Utara British.

Sejarah
-------

Kawasan sekitar muzium ini pernah menjadi tapak perlombongan arang batu utama semasa pentadbiran Borneo Utara British dari 1847 hingga 1911. Semasa kerja penggalian arkeologi dilakukan pada tahun 1997, ahli arkeologi menemui 12 lapisan batu bata di bawah cerobong. Pada tahun yang sama juga, kerja tanah telah dijalankan untuk menstabilkan dan mengukuhkan struktur cerobong dan juga pemulihan kepada struktur asalnya. Muzium ini dibuka secara rasmi pada tahun 2002. Muzium ini telah menerima International Green Apple Awards for Environmental Best Practice and Sustainable Development 2013 untuk gaya seni bina sejarahnya.

Seni bina
---------

 Menara Chimney terletak di sebelah muzium.
Muzium ini juga mempunyai menara cerobong (yang dikenali sebagai *The Chimney*) yang merupakan tinggalan daripada aktiviti perlombongan arang batu di kawasan itu sebelum ini. Dibina pada awal 1900-an, cerobong itu adalah struktur berbentuk segi empat tepat dengan ketinggian 32 meter. Ia dibina sepenuhnya oleh 23,000 blok bata merah yang diimport dari United Kingdom.  Ia mempunyai gaya seni bina British. Terdapat lubang dan dua pintu berbentuk gerbang menghadap arah barat dan selatan di dalam cerobong. Fungsi sebenar cerobong itu masih belum dapat ditentukan sepenuhnya sehingga hari ini. Walaupun terdapat cadangan bahawa ia mungkin berfungsi sebagai dek pemerhatian, dari mana maklumat tentang kemasukan kapal boleh disiarkan ke Pelabuhan Victoria dan Bandar Victoria (Bandar Labuan) menggunakan sistem telegraf optik yang dikenali sebagai semaphore.

Pameran
-------

Muzium ini terdiri daripada tujuh buah galeri dan sebuah bilik penemuan, yang memaparkan sejarah perlombongan arang batu di seluruh dunia, lokasi perlombongan arang batu di seluruh Malaysia, proses dan kaedah dalam perlombongan arang batu, spesimen arang batu, alat perlombongan dan lain-lain pameran.

Waktu operasi
-------------

Muzium ini dibuka setiap hari dari 8:00 pagi hingga 5:00 petang secara percuma.

Lihat juga
----------

* Senarai muzium di Malaysia
* Perlombongan di Malaysia

Rujukan
-------

1. ↑  "Labuan Chimney". *PulauLabuan.com*. Dicapai pada 27 August 2018.
2. 1 2  Mohd. Noor, Hassan (10 March 2016). "Kenali sejarah Labuan di muzium". *Utusan Online*. Dicapai pada 31 October 2016.
3. 1 2  "Labuan Chimney". *Labuan Malaysia*. Dicapai pada 31 October 2016.
4. 1 2 3 4  "Misteri Menara Chimney". *Utusan Online*. 20 March 2014. Diarkibkan daripada yang asal pada 31 October 2016. Dicapai pada 31 October 2016.
5. ↑  "The 'CHIMNEY' an Archaeological Mystery". *Perbadanan Labuan*. Dicapai pada 31 October 2016.
6. 1 2 3  "Chimney Museum". *Department of Museums Malaysia*. Dicapai pada 31 October 2016.
7. ↑  "The Chimney". *Attractions in Malaysia*. 2012. Dicapai pada 31 October 2016.
8. ↑  "The Mystery of Labuan Chimney". *History Buff*. 2020. Dicapai pada 16 January 2021.
**Muzium Kota Tinggi** merupakan sebuah muzium yang terletak di Kota Tinggi, Johor, Malaysia. Pada awalnya ia menggunakan nama Pusat Sejarah Kota Tinggi, dan mula dibina pada tahun 1997. Ia ditempatkan di bangunan seluas 6, 480 meter persegi yang mula dibina pada 14 April 1997. Ia telah siap pada 11 Jun 1999 dan diserahkan kepada Jabatan Muzium dan Antikuiti. Pada 27 Februari 2001 pihak Jabatan Muzium dan Antikuiti menyerahkan Muzium Kota Tinggi ini kepada Kerajaan Negeri Johor dan diselenggarakan oleh Yayasan Warisan Johor. Pada 30 Ogos 2002 Muzium Kota Tinggi telah dibuka untuk lawatan walaupun pengisian pameran ditingkat atas masih belum siap dan telah dirasmikan oleh D.Y.A.M. Tunku Ibrahim Ismail Ibni Sultan Iskandar, Tunku Mahkota Johor (Sultan Johor pada masa ini) pada 29 Februari 2004 bersamaan 8 Muharam 1425 H bersempena Program Kembara Mahkota Johor. Muzium Kota Tinggi telah menjadi pusat kunjungan segenap lapisan masyarakat termasuk pelancong dari dalam dan luar negara bagi mengetahui mengenai sejarah Kota Tinggi, sesuai dengan fungsinya sebagai pusat penyimpanan dan penyebaran maklumat sejarah. 

Muzium Kota Tinggi menonjolkan sejarah dan tinggalan sejarah pemerintahan Kerajaan Johor Lama. Lembah Sungai Johor merupakan wadah kesinambungan Kesultanan Melayu setelah gugurnya Melaka pada tahun 1511. Dengan mengambil kira tahun 1529 bermulanya pusat Kerajaan Johor di Pekan Tua (Pasir Raja) dan diikuti oleh Johor Lama dalam tahun 1540 bererti tamadun Melayu telah bertapak di Kota Tinggi selama lebih 400 tahun. Di lembah Sungai Johor inilah lahirnya Tun Sri Lanang Pengarang Melayu tersohor dan terawal menghasilkan Sejarah Melayu, sebuah historiografi Melayu yang agung.

Sejarah
-------

Muzium Kota Tinggi (pada awalnya menggunakan nama Pusat Sejarah Kota Tinggi) mula dibina pada tahun 1997. Kerja-kerja binaan telah diselia oleh Jabatan Kerja Raya (JKR) Kota Tinggi. Pada 11 Jun 1999 bangunan ini telah sempurna disiapkan dan diserahkan kepada Jabatan Muzium dan Antikuiti. Pada 27 Februari 2001 pihak Jabatan Muzium dan Antikuiti menyerahkan Muzium Kota Tinggi ini kepada Kerajaan Negeri Johor dan diselenggarakan oleh Yayasan Warisan Johor. Muzium Kota Tinggi telah dibuka untuk lawatan pada 30 Ogos 2002, sungguhpun pengisian pameran ditingkat atas masih belum siap. Ia telah dirasmikan oleh D.Y.A.M. Tunku Ibrahim Ismail Ibni Sultan Iskandar, Tunku Mahkota Johor (Sultan Johor pada masa ini) pada 29 Februari 2004 bersamaan 8 Muharam 1425 H bersempena Program Kembara Mahkota Johor.

Seni bina
---------

Muzium ini ditempatkan di dalam bangunan dua tingkat.

Waktu beroperasi
----------------

Muzium ini dibuka setiap hari dari jam 9:00 a.m. hingga 4:00 p.m. Masuk adalah percuma.

Pautan luar
-----------

* (Inggeris) Kota Tinggi Museum (Muzium Kota Tinggi)
* Muzium Kota Tinggi Diarkibkan 2017-05-25 di Wayback Machine
* (Inggeris) Kota Tinggi Museum Diarkibkan 2017-08-31 di Wayback Machine
* Kota Tinggi

1. ↑  "Muzium Kota Tinggi" (dalam bahasa Malay). Malaysia Travel. Diarkibkan daripada yang asal pada 2017-05-25. Dicapai pada 20 October 2016.CS1 maint: unrecognized language (link)
Muzium Kebudayaan Filistin
**Muzium Kebudayaan Filistin** (**המוזיאון לתרבות הפלשתים ע"ש קורין ממן - Corinne Mamane Museum of Philistine Culture**) adalah sebuah muzium arkeologi di Ashdod, Israel. Ia meneroka budaya Filistin yang tinggal di kawasan bandar. Muzium ini adalah satu-satunya muzium di dunia khusus untuk budaya orang Filistin itu. Ia adalah muzium pertama yang dibuka di Ashdod pada tahun 1990.

Corinne Mamane adalah Yahudi pelajar dilahirkan di Casablanca dalam Maghribi. Beliau telah dibunuh pada tahun 1984 dalam satu kemalangan kereta di Perancis semasa pengajian universitinya.

Muzium ini mempunyai 3 tingkat. Yang pertama adalah pameran kebudayaan Filistin itu. yang kedua ialah untuk menukar pameran. Tingkat ketiga didedikasikan kepada "orang Filistin dapur" dengan meneroka budaya makanan daripada laut Aegean itu

Gallery
-------

* 
* 
* 
*

Pautan Pilihan
--------------

|  |  |
| --- | --- |
|  | Wikimedia Commons mempunyai media berkaitan ***Muzium Kebudayaan Filistin*** |

* Corinne Mamane Museum of Philistine Culture Diarkibkan 2018-02-27 di Wayback Machine
Muzium Rakyat, Kecantikan, dan Galeri layang-layang, Melaka.
Muzium Kecantikan, Melaka.
Muzium Kecantikan terletak di Aras 2 Muzium Rakyat, Melaka. la telah dibuka kepada orang ramai pada tahun 1996.

Pameran ini meliputi jangka masa yang panjang, dari zaman pra-sejarah hingga zaman moden. la menyingkap budaya kecantikan pelbagai masyarakat di serata pelosok dunia. Kita dibawa melihat bagaimana setiap suku kaum mencipta keunggulan diri untuk kelihatan cantik pada kaca mata masyarakatnya walaupun terpaksa melalui pelbagai pantang larang dan menanggung kesakitan. Antara bentuk kecantikan ialah rajahan kulit atau tatu, memakai piring bibir, melonjongkan kepala dan membedung kaki.

Objektif Penubuhan
------------------

Untuk membangkitkan kesedaran terhadap pentafsiran makna kecantikan yang ditinjau melalui perbandingan antara kebudayaan dan zaman yang berlainan. 
Untuk mempamerkan erti kecantikan dari pelbagai sudut menurut amalan budaya masyarakat dunia. Kecantikan diberi tafsiran baru berdasarkan kacamata masyarakat yang mengamalkan amalan hidup dan falsafah yang pelbagai.

Waktu Operasi
-------------

9 pagi - 6 petang 
(Ditutup pada hari Isnin)
Gambar mantikora (1678) oleh Joannes Jonstonus.
Gambar mantikora dari buku "The History of Four-footed Beasts" (1607) oleh Edward Topsell.
**Mantikora** (Bahasa Parsi Pertengahan: *Martyaxwar*; Yunani: Βάρἰκος, rumi: *Baricos*code: el is deprecated ; bahasa-bahasa Inggeris dan Perancis: *Manticore*) adalah makhluk dalam legenda yang mirip dengan sfinks Mesir di bertubuh singa merah, berkepala manusia dengan tiga deretan gigi tajam (seperti ikan yu), dan bersuara seperti trompet. Rupa tubuh ia berbeza-beza mengkut penceritaan yang lazim dari satu masyarakat ke satu masyarakat yang lain; da yang menyatakan ia bertanduk, ada yang berkata ia bersayap, malah ada yang menyatakan ia mempunyai kedua-dua ciri ini. Ekornya bisa sahaja berbentuk naga atau kala jengking dengan memiliki sengat beracun yang dapat digunakan untuk melumpuhkan mahupun membunuh mangsnya.

Makhluk tersebut memakan seluruh tubuh mangsanya tanpa meninggalkan sebarang menyisakan pakaian, tulang, atau apapun yang digunakan mangsanya saat itu. Maka selama abad awal, ada keyakinan bahwa bila seseorang menghilang, itu merupakan bukti keberadaan mantikora sehingga mantikora dianggap nyata. Telapak kakinya bisa berbentuk kaki naga, tetapi seringkali dikatakan seperti kuku singa. Ukuran tubuhnya berkisar antara ukuran singa sampai ukuran kuda. Makhluk itu juga seringkali disalah sangka sebagai pria berjanggut jika dilihat dari kejauhan.

Asal usul
---------

Mitologi tentang mantikora aslinya berasal dari Persia, yang aslinya berjuluk "pemakan manusia" (berasal dari bahasa Persia Tengah yaitu kata مارتیا *Martya* yang berarti "manusia" dan خوار *Xwar* yang berarti "memakan"). Kata "mantikora" sendiri berasal dari bahasa Inggris, terminologi dari bahasa Latin *mantichora*, diserap dari bahasa Yunani μαντιχωρας *mantikhoras*, pelafalan keliru dari kata asalnya dalam bahasa Parsi. Legenda tentang raksasa ini tersebar di daratan Eropa dan pertama kali diceritakan oleh Ctesias, seorang paranormal dari Yunani Purba yang mengabdi pada raja Artaxerxes II.

Buku *Description of Greece* karya seorang ahli agama dari Yunani bernama Pausanias menceritakan tentang mantikora. Raksasa yang digambarkan oleh Ctesias yang disebut "martichoras" berbentuk seperti harimau, tetapi memiiliki tiga gigi taring dan sengat pada ekornya yang digunakan untuk mempertahankan diri. Ketika monster ini terluka, dia bisa menembakan racun seperti panah yang terlepas dari busurnya.

Lihat pula
----------

* Makhluk legenda

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Mantikora*** |

* (Inggeris) The Medieval Bestiary: Manticore
* (Inggeris) Mythical Creatures Guide entry
* (Inggeris) Manticore at Monstropedia Diarkibkan 2011-01-01 di Wayback Machine

Templat:Makhluk legendaris-stub
**Muzium Kebangsaan Transmigrasi** (bahasa Indonesia; **Museum Nasional Ketransmigrasian**) adalah salah satu muzium nasional Indonesia yang mendokumenkan catatan sejarah tentang kejayaan proses transmigrasi di Indonesia yang terletak di Provinsi Lampung. Muzium ini merupakan muzium transmigrasi pertama dan yang satu-satunya yang ada di dunia. Muzium ini tepatnya terletak di Desa Bagelen, Kecamatan Gedong Tataan, Kabupaten Pesawaran. Muzium Kebangsaan Transmigrasi ini dibina bagi merekodkan sejarah mengenai proses transmigrasi iaitu rancangan perpindahan penduduk secara besar-besaran dalam masa yang singkat ke satu kawasan pembukaan tanah baharu sebagaimana yang dilakukan di Indonesia..

Galeri
------

* Halaman yang berada di tengah-tengah anjunganHalaman yang berada di tengah-tengah anjungan
* Anjungan BaliAnjungan Bali
* Anjungan BantenAnjungan Banten
* Anjungan Jawa BaratAnjungan Jawa Barat
* Anjungan Jawa TengahAnjungan Jawa Tengah
* Anjungan Jawa TimurAnjungan Jawa Timur
* Anjungan LampungAnjungan Lampung
* Anjungan Nusa Tenggara BaratAnjungan Nusa Tenggara Barat
* Anjungan Nusa Tenggara TimurAnjungan Nusa Tenggara Timur
* Anjungan SurinameAnjungan Suriname
* Anjungan YogyakartaAnjungan Yogyakarta

Rujukan
-------

1. 1 2  (Indonesia) Pemerintah Dirikan Museum Transmigrasi. kompas.com. Diakses 6 Oktober 2014.
2. ↑  (Indonesia) Indonesia Miliki Museum Nasional Transmigrasi di Lampung Selatan Diarkibkan 2014-10-06 di Wayback Machine. depnakertrans.go.id. Diakses 6 Oktober 2014.

Lihat juga
----------

* Muzium Lampung



|  |  |
| --- | --- |
| Ikon tunas | Rencana tentang bangunan dan struktur di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sebuah pasu Apulia berhias s. 330–320 SM.
**Krater** (Yunani: κρατήρcode: grc is deprecated , *kratēr* "mixing vessel") ialah bekas yang digunakan dalam kalangan masyarakat Yunani Purba untuk menyimpan wain secara besar-besaran dalam rumah.

Bekas-bekas ini sangat besar dan digilap dalamannya untuk menampung dan menakung cecair dengan lebih kuat. Ia turut dihiasi dengan lukisan menggambarkan kehidupan seharian tamadun Yunani ini.

Gambaran umum
-------------

Wain yang disimpan dalam rumah sering kali kuat pekat maka perlu dicairkan dengan air biasa agar mudah diminum. Meminum arak yang tidak dicairkan sangat ditegah malah boleh dipandang buruk sebagai perlakuan seorang yang mabuk atau kaki arak.

Arak yang bakal dihidangkan dalam suatu majlis minum atau *symposion* (συμπόσιον) akan diceduk menggunakan bekas lebih kecil iaitu *kyathos*, *amphora* atau *kylix* sebelum dicairkan dan dituangkan ke dalam bekas para tetamu; perkara ini turut dijelaskan secara terperincinya dalam suatu babak dalam sajak utama *Odysseia* karya Homeros. Sejauh mana arak ini dapat dicairkan sebelum ia dapat diminum ditentukan sesuka hati orang yang diundi untuk upacara khas ini oleh para hadiri majlis yang bergelar *symposiarkhos* (Yunani: συμποσίαρχοςcode: el is deprecated  "tuan minum bersama", bahasa Inggeris: *symposiarch*code: en is deprecated ); orang dilantik ini juga ditugaskan memastikan para hadirin jamuan berkeadaan baik dan tidak mabuk.

Para penulis zaman ini menyatakan bahawa segelas wain yang dicairkan 3 suku dengan air biasa sesuai untuk jamuan biasa sambil berbual panjang, manakala 1 bahagian wain 2 bahagian air lebih sesuai untuk keramaian seperti pesta.

Rujukan
-------

1. ↑  Neer, Richard (2012). *Greek Art and Archaeology: A New History, c. 2500 – c. 150 BCE*. New York: Thames & Hudson. m/s. 76.
2. 1 2  "A Visual Glossary of Greek Pottery". *Ancient History Encyclopedia*. Dicapai pada 2017-09-28.
3. ↑  IX.10
**Malaysian Politicians Say The Darndest Things** ialah siri buku bukan fiksyen Malaysia yang disusun oleh Amir Muhammad dan diterbitkan oleh Matahari Books. Setiap buku mengambil lebih daripada 100 petikan lucu, luar biasa atau hanya menarik daripada ahli politik Malaysia yang sebenar, lengkap dengan petikan sumber, dan digambarkan oleh seorang artis yang berbeza.

Jilid
-----

### 1

**Vol 1** (ISBN 9789834359607) yang diterbitkan telah dilancarkan pada 16 September 2007 di Kuala Lumpur, sempena ulang tahun ke-44 pembentukan Malaysia. Ia dilustrasikan oleh oleh Shahril Nizam.
Ahli politik yang paling diutamakan dalam buku ini ialah Tun Dr Mahathir Mohamad.
Kesimpulannya: "Spesies yang dipanggil ahli politik Malaysia sering mendapat berita, tetapi kadang-kadang bukan kerana alasan yang tepat. 

**Malaysian Politicians Say The Darndest Things** adalah koleksi lebih daripada 100 petikan yang hampir tiga dekad. yang membuat anda pergi hmmm, perkara-perkara yang membuat anda pergi, dan perkara-perkara yang memberikan anda pengenalan yang menyegarkan dengan penuh perhatian kepada beberapa isu masa mereka.Ia adalah berjalan lancar melalui budaya Malaysia kontemporari, masyarakat dan politik (sudah tentu). ada lagi yang akan datang, itulah sebabnya ini hanya Vol 1. "
Ia adalah buku Bahasa Inggeris tempatan paling laris ke-9 tahun 2007, menurut kedai buku Popular.

### 2

**Vol 2** (ISBN 9789834359669) telah diterbitkan pada akhir 2008 tetapi telah dilancarkan secara rasmi pada 14 Februari 2009, sempena Hari Valentine. Ia diilistrasikan oleh Fahmi Reza, yang mengagumi Amir pembuat filem dokumentari. Ia menjual 3,000 salinan dalam tiga bulan pertama sahaja.
Ahli politik paling termaklum dalam buku ini adalah Samy Vellu.
Kesimpulannya: "Ahli politik Malaysia terus menjadi hadiah yang terus memberi. Terutama pada jualan Vol.1 yang paling laris dari **Malaysian Politicians Say The Darndest Things**, kompilasi ini adalah bukti lebih lanjut bahawa kita tidak perlu pergi jauh untuk mengalami kejutan dan rasa kagum. Bergabunglah dengan kami untuk tarian lain melalui beberapa kesenangan yang menggembirakan sejak dua dekad yang lalu. Beberapa petikan yang menarik dan menarik, yang lain adalah pelik dan berduri, dan yang lain hanya Jika semua pelajaran Sejarah tidak menyakitkan, tiada seorang pun daripada kita yang akan melangkaui kelas."
Fahmi menggunakan kaedah foto-montaj yang diilhamkan oleh artis anti-Nazi, John Heartfield. Amir agak risau bahawa beberapa karya seni terlalu konfrontatif, dan meminta tiga muka surat untuk diubah.
### 3

Ia telah diumumkan bahawa Vol 3 akan diilustrasikan oleh Chin Yew dan semua petikan kata diambil dari 1960an.

Rujukan
-------

1. ↑  "As good as fiction" in The Star (Malaysia)
2. ↑  "Amir Muhammad interview on The Fairly Current Show". Diarkibkan daripada yang asal pada 2009-04-10. Dicapai pada 2017-10-22.
**Kor diplomatik** (Perancis: *corps diplomatique*code: fr is deprecated ) ialah badan kolektif diplomat asing yang diakreditasi ke negara atau badan tertentu.

Kor diplomatik, dalam beberapa konteks, boleh merujuk kepada perhimpunan ketua-ketua misi yang diakreditasi (duta besar, pesuruhjaya tinggi, nuncio, dan lain-lain) yang mewakili negara mereka di negeri atau negara lain. Sebagai badan, mereka biasanya hanya berkumpul untuk menghadiri majlis negara seperti pertabalan, pelantikan, hari kebangsaan atau Pembukaan Parlimen, bergantung pada adat istiadat setempat. Mereka juga dapat berkumpul di istana raja atau presiden untuk memberikan ucapan selamat Tahun Baru kepada ketua negara tempat mereka tinggal.

Di kebanyakan negara di mana Roman Katolik ialah agama rasmi atau dominan, duta kerasulan (wakil diplomatik dari Takhta Suci) berfungsi sebagai penatua berdasarkan kedudukannya, tanpa mengira senioriti.

Rujukan
-------

1. ↑  Hyginus Eugene Cardinale, *The Holy See and the International Order* (ISBN 0-900675-60-8), p. 160. Quote: "The right to precedence of all permanent papal representatives regardless of their title, from 1815-1849 was generally acknowledged and admitted without contestation by the governments of all the European States and of South America, and without any objection being raised by the diplomats accredited to these States, not even on the part of the British envoys. Such, for example, was the case of the internuncios Mgr Francesco Capaccini in Holland (1829-1831), Mgr Pasquale Gizzi (1835-1837) and Mgr Raffaele Fornari (1838-1841) in Belgium, Mgr Antonio Garibaldi in France (1836-1843) and all the papal diplomatic representatives with the title of apostolic delegate and envoy extraordinary in the various South American republics."

Pautan luar
-----------

* United States' Deans of the Diplomatic Corps: 1893 To Present
**Himno de Aragón** (Lagu Aragon), merupakan salah satu simbol identiti komuniti identiti Aragon. Muziknya, berdasarkan tradisi muzik Aragon tertua, ditulis oleh penggubah Antón García Abril, dengan lirik ditulis oleh pemuisi-pemuisi Aragon Ildefonso Manuel Gil, Ángel Guinda, Rosendo Tello, dan Manuel Vilas. Lagu ini menonjolkan nilai-nilai seperti kebebasan, keadilan, alasan, kenyataan, dan tanah terbuka, yang dalam sejarah berkaitan dengan Orang Aragon.

Penggunaannya dikawal oleh Akta Aragon 1989, yang menyatakan bahawa *Lagu Aragon akan dimainkan dalam semua upacara awam rasmi yang berkenaan yang dianjurkan oleh komuniti autonomi Aragon, atau pihak berkuasa Aragon peringkat tempatan yang lain*. Akta ini juga menyatakan bahawa Lagu ini boleh dinyanyikan dalam apa-apa bahasa di Aragon. Namun Akta ini tidak memberikan lirik rasmi dalam Bahasa Aragon mahupun Bahasa Catalonia.

***Lirik Lagu Aragon:***

*Nos ha llevado el tiempo al confín de los sueños.*  

*Un nuevo día tiende sus alas desde el sol.*  

*Oh tambores del cierzo, descorred ya las nubes*  

*y a las cumbres ascienda la voz.*
*El paso de los siglos trazó su destino*  

*que llama a la justicia y a la libertad.*  

*Germinarán los campos, abiertos a sus cielos,*  

*con la verde espiga, los racimos de oro*  

*y el inmarchitable olivo de la paz.*
*¡Luz de Aragón, torre al viento, campana de soledad!*  

*¡Que tu afán propague, río sin frontera, tu razón, tu verdad!*  

*Vencedor de tanto olvido, memoria de eternidad,*  

*pueblo del tamaño de hombres y mujeres, ¡Aragón, vivirás!*
*Resplandece el tiempo;*  

*llega ya la edad*  

*para que la piedra sea manantial,*  

*de enlazar nuestras vidas*  

*y entonar las voces.*
*Desde las blancas cimas donde duerme la nieve*  

*hasta los llanos rojos que mece el aire azul,*  

*un claro cielo enciende, con la frente en el agua,*  

*sus coronas radiantes de luz.*
*Abramos las ventanas, que cante la noche,*  

*y al ritmo de la vida, en rueda de amor,*  

*se estrecharán las almas, cogidas de la aurora.*  

*Brille la esperanza, se abran los caminos*  

*en la tierra grave como un corazón.*
*¡Luz de Aragón, torre al viento, campana de soledad!*  

*¡Que tu afán propague, río sin frontera, tu razón, tu verdad!*  

*Vencedor de tanto olvido, memoria de eternidad,*  

*pueblo del tamaño de hombres y mujeres, ¡Aragón, vivirás!*
*¡Tierra abierta, pueblo grande, Aragón!*  

*¡Patria mía, patria mía, Aragón!*

Pautan luar
-----------

* Lagu di laman web Parlimen Aragon
***Malay Nights*** merupakan sebuah filem drama Amerika Syarikat tahun 1932 arahan E. Mason Hopper yang dibintangi oleh Johnny Mack Brown, Dorothy Burgess dan Raymond Hatton. Ia dihasilkan di Poverty Row sebagai ciri kedua untuk dikeluarkan oleh Mayfair Pictures.  Ia juga dikenali dengan tajuk alternatif ***Shadows of Singapore*** .

Sinopsis
--------

Pemburu mutiara Jim Wilson sedang dalam lawatan ke San Francisco dari Semenanjung Tanah Melayu apabila dia bertemu musuh lamanya iaitu Jack Sheldon. Jim cuba menyelamatkan teman wanita Sheldon dan anak lelakinya daripada cengkamannya. Beberapa siri percampuran menyebabkan Jim dan anaknya pulang ke Singapura tanpa dia, dan dia terpaksa bekerja di kelab malam dan bar untuk mendapatkan laluannya. Dia tiba tepat pada masanya untuk membantu Jim menewaskan serangan maut oleh Sheldon dan gengnya.

Pelakon
-------

* Johnny Mack Brown sebagai Jim Wilson
* Dorothy Burgess sebagai Eve Blake
* Ralph Ince sebagai Jack Sheldon
* Raymond Hatton sebagai Rance Danvers
* Carmelita Geraghty sebagai Daisy
* Georgie Smith sebagai Sonny
* Lionel Belmore sebagai Buck - Bartender
* Mary Jane Irving sebagai Salvation Lass
* Ted Adams sebagai Sailor
* Dorothy Vernon sebagai Tenement Neighbor
* Pat Harmon sebagai Henchman Sheldon
* Blackie Whiteford sebagai Pemain Poker

Rujukan
-------

1. ↑  Pitts p.251

Bibliografi
-----------

* Pitts, Michael R. *Poverty Row Studios, 1929–1940: Sejarah Tergambar 55 Syarikat Filem Bebas, dengan Filemografi untuk Setiap*. McFarland & Company, 2005.

Pautan luar
-----------

* *Malay Nights*  di Pangkalan Data Filem Internet (IMDb)
***Malaysia's Most Beautiful*** ialah satu rancangan realiti Malaysia yang bukannya mencari pergawati yang tercantik, sebaliknya bertujuan mencungkil "kecantikan dalaman" para pesertanya yang semuanya merupakan wanita. Rancangan ini pernah disiarkan di 8TV pada tahun 2005-06 dan kini sedang diulang tayang di saluran yang sama.

*Malaysia's Most Beautiful* hanya disiarkan selama satu musim (setakat Disember 2007), dan pada musim itulah, Dilla Syahirah Abdul Latiff menjuarai pertandingan ini lalu merangkul wang tunai RM10,000, rantai leher mutiara Rafflesia bernilai RM150,000, dan seunit Kondominium Villa Wangsamas berharga RM240,000. Rancangan ini diacarakan oleh Sharifah Sofia Syed Hussein.

Peserta
-------

* Thanya Menon
* Zahra Davies
* Faridah Razali
* Jessy Ai Mann
* Hani Mahmud
* Juliana Aziz
* Dilla Syahirah Abdul Latiff (Pemenang)

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Nasyid koir** (ناﺷﺪ) merupakan gabungan alunan irama nasyid yang telah disebatikan bersama alunan muzik koir. 
Kadang kala irama alunan bercorak koir ini digantikan dengan alunan muzik berunsurkan acapella iaitu corak alunan muzik tanpa menggunakan alat muzik tetapi hanya menggunakan getaran bunyi yang keluar dari mulut.

Alunan irama nasyid koir juga dilihat kini amat begitu jitu di kalangan penggiat seni bercorak kerohanian sehinggakan irama ini sering kali dianggap sejagat atas kejayaannya memuatkan unsur-unsur harmoni dan kotemporari dalam penyediaannya

Nasyid koir lebih wajar dan lebih unggul dengan kehadiran bacaan lunak ayat-ayat suci Al-Quran di samping paduan bunyi vokalnya yang mantap.

Sebatian 5 bunyi asas lantunan koir juga memainkan suasana yang gemersik dan bertenaga dalam nasyid koir. Berikut adalah 5 bunyi asas tersebut:

* Bunyi bes bawah 5 ----(berkecuali)(alto)
* Bunyi harmoni bes atas 4
* Bunyi ketiga (third voice)(tenor)
* Bunyi harmoni bawah 2 ----(falseto)
* Bunyi (soprano) 1

Pada asasnya, bagi memainkan alunan nasyid koir, penyanyi mestilah mengetahui perkara asas berkoir terlebih dahulu seperti cara melontarkan suara dan bernafas pada cara yang betul.

Sejarah kemunculan nasyid koir dikatakan berpunca daripada sumbangan dan pengaruh alunan azan, alunan dan irama bacaan ayat suci Al-Quran, rentak muzik masyarakat timur tengah, daya kekuatan vokal insan(lingkungan suara manusia) serta daripada rentak lagu bercorak penduduk peribumi.

Kejayaan dalam memaparkan kesenian nasyid koir mengikut etika Islam perlulah dilihat dalam konteks yang luas, namun syarat-syarat nyanyian seperti mendendangkan nyanyian dengan bermakna, mengikut asas panduan pokok dari Al-Quran dan As-Sunnah serta dendangan yang tidak diikuti unsur lagha(melalaikan)dan mmenjaga aurat (dari aspek pakaian dan suara)amatlah perlu dititik beratkan selalu.

Nasyid koir lebih lunak didendangkan bersama penggunaan alat muzik tak bertali misalnya kompang, bongo, kerincing dan sebagainya. Namun ada pendapat dari ahli Ulama fiqh yang membenarkan nyanyian dengan menggunakan alat muzik bertali seperti gitar,biola dan piano.

Contoh Irama Nasyid Koir Islam
------------------------------

Sila dengar dan hayati...

**The best' Nasheed Choir**\*[]//

* 

* 

* 

* 

* 

* 

* 

* 

* 

Untuk mendengar lebih banyak irama nasyid yang berkaitan bolehlah melayari laman web:  atau .

Lihat juga
----------

* Nasyid
* Koir